འཇིགས་མེད་རྒྱལ་མཚན་ནི་མཚོ་སྔོན་ཞིང་ཆེན་ར་རྒྱ་དགོན་པའི་གྲྭ་བཙུན་རྒན་པ་ཞིག་དང་སློབ་གསོ་པ་ཞིག་ཡིན་ལ་ཀུན་ཕན་ཐེབས་རྩ་ཚོགས་པའི་རྒྱུན་རིང་གི་མཉམ་འབྲེལ་ལས་རོགས་ཀྱང་ཡིན།ལོ་ངོ་བཅུ་ཕྲག་གཅིག་གི་རིང་ལ་ང་ཚོས་ལྷན་དུ་སློབ་གསོ་དང་ཡར་རྒྱས་ལ་སྐུལ་འདེད་གཏོང་བའི་ལས་གཞི་མང་བོ་བསྒྲུབས་ཡོད།སྤྱི་ལོ་༢༠༠༨བར་དུ་ང་ཚོས་ཁོང་གིས་གཉེར་བའི་སློབ་གསོ་དང་དཔལ་འབྱོར་ཡར་རྒྱས་ཀྱི་ལས་གཞིར་རྒྱབ་སྐྱོར་བྱས་ཡོད།སྤྱི་ལོ་༢༠༠༠ལོར།ང་ཚོས་བོད་ཀྱི་འབྲོག་པའི་ནོར་ཕྱུགས་ཀྱི་སྤུས་ལེགས་འོ་མ་ལས་ཡོ་རོབ་གླིང་གི་ལུགས་སྲོལ་གྱི་ཕྱུར་བ་ཐོན་སྐྱེད་བྱ་ཆེད།བོད་ཀྱི་ནོར་ཕྱུར་ལས་གཞི་སྤེལ་བ་ཡིན།ནོར་ཕྱུར་ཕྱིར་འཚོང་གི་ཁེ་སྤོགས་ཀྱིས་འབྲོག་པ་རྣམས་ལ་དཔལ་འབྱོར་ཐོན་ཁུངས་བསྐྲུན་ཡོད་པ་མ་ཟད།ཁེ་སྤོགས་འདིས་འཇིགས་མེད་རྒྱལ་མཚན་སྐུ་ཉིད་ཀྱིས་བཙུགས་པའི་སློབ་གྲྭ་གཉིས་ཏེ།འཇིགས་མེད་རྒྱལ་མཚན་མི་རིགས་ལག་རྩལ་སློབ་གྲྭ་༡༩༩༤དང་རྩྭ་ཐང་བུ་མོའི་འཇོན་ཐང་སློབ་གྲྭ་༢༠༠༥གཉིས་ལ་རྒྱབ་སྐྱོར་བྱེད་ཀྱི་ཡོད།༢༠༡༠ལོའི་སྤྱི་ཟླ་༥བའི་ནང་དུ་ཀུན་ཕན་ཐེབས་རྩ་ཚོགས་པ་རུ་ཚོགས་པའི་ཧི་མ་ལ་ཡའི་རི་རྒྱུད་ཀྱི་ས་གནས་ཤེས་བྱ་དང་ཡུན་གནས་ཡར་རྒྱསཞེས་པའི་ཉིན་གཉིས་ཅན་གྱི་ཚོགས་འདུ་གྲོལ་རྗེས་འཇིགས་མེད་རྒྱལ་མཚན་དང་ལྷན་དུ་གླེང་མོལ་ཐུང་ངུ་ཞིག་